betrokkenheid Archives - Harvester
Reform the church to reform the land!
As kerk is ons nie skaam om betrokke te wees in regering, skole, diensorganisasies, gemeenskap organisasies in ons gemeenskap nie. Ons glo in 'n openhartige eerlike liefdevolle inklusiewe onpartydige verby die kerkmure tipe infiltrerende sout-en-lig tipe kerk!!
Maar vandag wil die HERE ons net terugroep na SY eerste AGENDA en FOKUS – KERKWEES!
"For thus says the LORD of hosts: Once more (it is a little while) I will shake heaven and earth, the sea and dry land; and I will shake all nations, and they shall come to the Desire of All Nations, and I will fill this temple with glory,' says the LORD of hosts. 'The silver is Mine, and the gold is Mine,' says the LORD of hosts. The glory of this latter temple shall be greater than the former,' says the LORD of hosts. 'And in this place I will give peace,' says the LORD of hosts." (Hag 2:6-21)
Christus is "the desire of all nations" – Hy is wat die mens na soek.
"DAAR is my Kneg wat Ek ondersteun, my Uitverkorene in wie my siel 'n welbehae het. Ek het my Gees op Hom gelê; Hy sal die reg na die nasies uitbring. Hy sal nie skreeu of uitroep of sy stem op die straat laat hoor nie. Die geknakte riet sal Hy nie verbreek en die dowwe lamppit nie uitblus nie; met getrouheid sal Hy die reg uitbring. Hy sal nie dof brand of geknak word, totdat Hy die reg op aarde gegrond het nie; en die eilande wag op sy leer. So sê God, die HERE, wat die hemele geskape en hulle uitgesprei het, die aarde uitgespan het saam met wat daaruit voortkom, wat aan die aardbewoners die asem gee en die gees aan wie daarop wandel: Ek, die HERE, het U geroep in geregtigheid, en Ek vat u hand en behoed U en gee U as 'n verbond van die volk, as 'n lig van die nasies, om blinde oë te open; om gevangenes uit die kerker uit te lei, uit die gevangenis diegene wat in die duisternis sit." (Jes. 42:1-9)
Nog nooit in die geskiedenis was daar herlewing as gevolg van 'n politieke party, 'n nuwe toonaangewende sakeonderneming, of 'n deernis gedrewe NGO nie. Herlewing gebeur in die kerk waar mense hulle harte na die Here bekeer, en saam God se oplossings vir die wêreld se nood demonstreer!
Ekonomiese Jubileum waar niemand tekort gehad het nie, inklusiewe nie-rassige liefde en omgee, emosionele en geestelike vervulling, en koersvaste roeping identiteit is eerste deur die eertydse volgelinge van Jesus gedemonstreer!! Heiligheid is nie verhewe vroom witgepleisterde grafstene nie. Heiligheid is die teenwoordigheid van 'n liefdevolle regverdige God tussen Sy mense!
Joernaliste, hoofstroom media en films tipeer die kerk in sterk negatiewe lig: Institusionalisme; Materialisme; Seksuele wanpraktyke; Bedrieglike bediening praktyke, leierskap magsmisbruik, is irrelevant tot sosiale nood. 22000 NGO's in SA dryf nou sosiale ontwikkeling programme. Politieke partye word die profetiese stem van aanklag teen ekonomiese ongelykhede. Para-kerk organisasies dryf gebed, dissipelskap, evangelisasie en versoening, restitusie agendas. Met die COVID 19 pandemie word al hoe meer mense kerk-loos!!
HIERDIE BOODSKAP IS 'n TERUGROEP na GOD SE HART EN PLAN – DIE LOKALE KERK
Ons land staan op 'n kantelpunt. Die lewendige, verenigde, geesvervulde, vrugdraende, gehoorsame, kerk wat Sy roeping verstaan en leef, gaan die katalisator wees wat konflik oor ekonomiese en sosiale inklusiwiteit en gelykheid gaan ontlont. 'n Jesus waardesisteem, denke, gewoontes en gesindheid is die enigste oplossing vir ons land.
Die kerk en gemeentes behoort voortdurend te transformeer om te word wat dit reeds in Christus is: Die volk van God, die huisgesin van die Vader, die liggaam van Christus en die tempel van die Heilige Gees. Daar is net één kerk, naamlik die kerk van Christus, wat nog altyd bestaan het en altyd sal bestaan.
In die Ou Testament word die teenwoordigheid van God geopenbaar deur
'n Wolk wat die volheid van Sy heerlikheid simboliseer. Die wolk van heerlikheid – die Shekinah van God – het onder sy volk in die Tabernakel kom woon (Ex. 40:34) en later in die tempel (1 Kings 8: 10-11). In Esegiël is daar egter 'n grafiese waarskuwing van hoe God se heerlikheid van Israel wegtrek weens die sonde van die volk (Eze 9: 3).
Terwyl Hy hier op aarde was, het Christus vir Petrus, Jakobus en Johannes 'n bietjie kykie gegee van Sy heerlikheid toe Hy voor hulle verander het. (Matt. 17: 1-6; Mark 9:1–13; Luke 9:27–36; 2 Pet. 1:16–18)
Christus is die volle demonstrasie van die heerlikheid van God.
God se heerlikheid is nou gesentreer in Christus! Christus is die volheid van God se heerlikheid. Die OT heerlikheid was 'n afskynsel, 'n wolk, 'n brandende braambos, 'n lig, maar God het in persoon Sy volle heerlikheid in Christus geopenbaar.
Die kerk is belangrik omdat sy vir Christus belangrik is:
Christus het die kerk gestig (Matt 16:18)
dit met Sy bloed gekoop (Hand. 20:28)
identifiseer Homself intiem daarmee (Hand. 9:4).
Die kerk is die liggaam van Christus (Ef. 1:23; 4:12; 5:23-32; Kol. 1:18, 24; 3:15; 1 Kor. 12:12-27),
die woonplek van Sy Gees (Rom. 8:9, 11, 16; 1 Kor. 3:16-17; 6:11, 15-17; Ef. 2:18, 22; 4:4),
en die hoofinstrument om God in die wêreld te verheerlik.
"Dit is U wat die rol mag neem
om sy bande oop te breek
want U is doodgemaak,
en met u bloed het U mense gekoop
uit al die volksgroepe en tale
en volke en nasies wat daar is
sodat hulle aan God kan behoort
10U het hulle konings en priesters
van ons God gemaak,
en hulle sal soos konings
op die aarde wees." (Open. 5:9).
Die hoofrede hoekom nie-winsgewende organisasies, politieke partye, besighede, nie God se heerlikheid ten volle kan demonstreer nie, is omdat dit as sekulêre fidusiêre wetgewende instansies aan hierdie wêreld verslag moet doen, en dus op Christus moet komprimeer!
Hierdie instansies is belangrik, en deel van ons arsenaal om die wêreld te dien en te help, maar die kerk is 'n heilige aan God instansie, om Sy heerlikheid in Christus te versprei!!
Een van die massiewe verskille tussen die lewe met God in die Ou Testament en lewe met God in die Nuwe Testament is dat in die Nuwe Testament al ons bewuste verheerliking van God "deur Jesus Christus" moet wees.
"Soek allereers die Koninkryk van God en Sy geregtigheid…" (Mat 6:33)
"Ons almal weerspieël die heerlikheid van die Here, want die sluier is van ons gesig af weggeneem. Ons word al meer verander om aan die beeld van Christus gelykte word. Die heerlikheid wat van ons uitstraal, neem steeds toe. Dit doen die Here wat die Gees is." (2 Kor 3:18)
"God het besluit om aan hulle bekend te maak hoe seën ryk en heerlik hierdie geheimenis vir die nasies is. Die inhoud daarvan is: Christus is in julle, Hy is julle hoop op die heerlikheid. Hóm verkondig ons deurdat ons alle mense met alle moontlike wysheid onderrig en leer, sodat ons elke mens tot geestelike volwassenheid in Christus kan bring." (Kol 1:25-28)
"…aan die alleenwyse God, ons Verlosser, kom toe heerlikheid en majesteit, krag en mag, nou en tot in alle ewigheid! Amen." (Jud. 1:25; Rom. 16:27)
"As iemand spreek, laat dit wees soos woorde van God; as iemand dien, laat dit wees soos uit die krag wat God verleen, sodat God in alles verheerlik kan word deur Jesus Christus, aan wie die heerlikheid en krag toekom tot in alle ewigheid. Amen." (1 Pet. 4:11)
"…vervul met die vrug van geregtigheid wat daar is deur Jesus Christus tot heerlikheid en lof van God. "(Fil. 1:11)
"…vrede by God deur onse Here Jesus Christus.." (Rom. 5:1).
"…om ons as sy kinders vir Homself aan te neem deur Jesus Christus." (Ef. 1:5).
"…deur onse Here Jesus Christus, deur wie ons nou die versoening verkry het." (Rom. 5:11).
"…wat ons die oorwinning gee deur onse Here Jesus Christus (1 Kor. 15:57).
"…die saligheid te verkry deur onse Here Jesus Christus." (1 Thes. 5:9).
"…die vernuwing deur die Heilige Gees wat Hy ryklik uitgestort het op ons deur Jesus Christus, ons Verlosser" (Tit. 3:5-6).
"…julle volmaak in elke goeie werk, om sy wil te doen, deur in julle te werk wat welbehaaglik is voor Hom deur Jesus Christus aan wie die heerlikheid toekom tot in alle ewigheid! Amen." (Heb. 13:21).
" …geestelike offers te bring wat aan God welgevallig is deur Jesus Christus." (1 Pet. 2:5).
"En wat julle ook al doen in woord of in daad, doen alles in die Naam van die Here Jesus en dank God die Vader deur Hom." (Kol. 3:17)
Die Jesus-beweging, wat in 'n afgeleë deel van die Romeinse Ryk in Judea ontstaan het, het in 'n relatief kort tyd die godsdiens van die staat (Mainstream) geword. Die getal Christene het in die eerste drie eeue besonder vinnig gegroei. "En dit het twee jaar lank geduur, sodat al die inwoners van Asië die woord van die Here Jesus gehoor het, Jode sowel as Grieke." (Hand. 19:10).
Ons skuld ons medemens dat hulle Jesus se bloudruk van lewe in ons KERKWEES sal kan sien.
Elke kerk groepering soek en streef na hulle eie verstaan van God se heerlikheid en heiligheid. Daar is soveel meer, ons stop ongelukkig kort van die VOLLE heerlikheid van God:
Pinkster: 'n Mistiese bonatuurlike ekstatiese ervaring tussen God Sy mense. Want God is Gees.
Charismaties: Elke lidmaat het 'n bediening om deur die gawes van die Gees, die koninkryk van God te demonstreer so word God se bonatuurlike heerlikheid prakties gedemonstreer.
Gereformeerd: Gelowiges wat deur akkurate leerstellige begrip en voorbeeldige lewe. God se heerlikheid demonstreer.
Katoliek: Die wêreld onder beheer van die moeder kerk.
Baptis: Die diepste verlange van die menslike hart kan net ten volle tevrede wees deur God se heerlikheid na te jaag. Trouens, God is die meeste verheerlik in ons wanneer ons die meeste tevrede is in Hom.
Die Dissipelskap gefokusde kerke glo dat die Here die meeste verheerlik word, wanneer gelowiges volwasse word in 'n leefwyse wat Jesus reflekteer, in waardes, gewoontes, woord en daad.
Dan is daar die meditatiewe innerlike spiritualiteit groepering, wat God se heerlikheid beleef in gebed en meditasie.
Die sosiale reg beweging sien God se heerlikheid wanneer wetgewing verander en in lyn kom met God se Wet en Voorskrifte.
Die Evangelistiese beweging sien God se heerlikheid in die hoeveelheid mense wat gered word, en gedoop word.
Elkeen sien God se heerlikheid, maar ons soek dit alles saam, en nog meer soos God in Sy volheid deur die kerk Sy liefde aan die wêreld demonstreer.
Mense is honger vir die realiteit van God self.
Ons moet dus as kerk aanhou reformeer sodat God Sy heerlikheid in Sy volheid deur ons kan verwesenlik word!! Elke keer wanneer 'n kerk die Here inperk, en nie verder groei na SY volwassenheid nie en volheid nie, verloor die LIG sy skynsel, en verval die samelewing in duisternis.
Die wêreld se grootste kerk: The Yoido Full Gospel Church, Seoul, Suid-Korea. Gestig deur David Yonggi Cho en Choi Ja-shil in 1958, word die kerk tans gelei deur Dr Young Hoon Lee. Die grootste Pinkster kerk in die wêreld.
Die Pinkster Kerk verteenwoordig nou amptelik die grootste persentasie gelowiges. 15% van die Wêreldbevolking is pinkster geesvervulde kinders van die Here.
Regoor die wêreld rig die Here geestelike families op, elkeen onder die patriargale ouerskap van geestelike leiers, wat ons noem 'n gemeente of kerk. Geen mens sal ooit die volheid van Christus kan demonstreer nie, ook so geen gemeente nie. Net soos wat verskillende mense, Christus beperk deur hulle vrees, vertwyfeling, inhibisie, minderwaardigheid beperk gemeentes ook die Here. God se heerlikheid begin in 'n individu, Kerk is maar net 'n groter verteenwoordiging van God se heerlikheid soos ons begin saamwerk.
Kies 'n gemeente in jou lokaliteit, en word deel, en begin KERKWEES saam demonstreer!
Begin Huiskerk groepe deur NAGMAAL te hou!
Bring LEWE en LIG oral waar jy gaan, maar CONNECT hierdie mense met die groter LIGGAAM van Christus!
Mense wat nie in 'n lokale GEMEENTE familie ingeskakel is nie, nêrens verantwoordbaar is nie, nie iewers gewig dra en ondersteun nie, loop die gevaar om soos 'n hout wat langs die vuur lê uit te brand!
Geen KERK familie is perfek nie, met 'n rede. Sodat ons deur die ongemak volwasse in die Here kan word! Die kerk is die geboorte plek, asook die ontwikkelings ruimte waarin mense hulle skeppingsdoel in Christus ontdek en uitleef. Die kerk verskaf dus die "In Christus" mense kapitaal tot 'n gesonde samelewing.
'n Pelgrimslied. Van Dawid.
"Ek was bly toe hulle vir my gesê het:
"Kom ons gaan na die huis van die Here toe."
En nou is ons hier binne-in jou, Jerusalem!
Jerusalem is die stad wat stewig gebou is,
waarheen die stamme kom,
Dit is 'n voorskrif vir Israel
om die Naam van die Here hier te loof.
Hier word reg gespreek,
Bid dat Jerusalem vrede mag hê,
dat hulle wat hom liefhet, rustig mag woon.
Mag daar vrede wees binne jou mure,
Ter wille van my broers en my vriende
Ter wille van die huis van die Here ons God
bid ek dat dit met jou goed sal gaan." (Ps 122)
 https://www.baptistpress.com/resource-library/sbc-life-articles/the-church-a-display-of-gods-glory/